Københavns Adresseavis, 1785-09-13
For en habil Kokkepige anvises en fordeelagtig Condition til Skiftetiden i Christenbernikostrædet Nr. 221 inde i Gaarden anden Etage. I Viingaardstræde No. 123 paa første Sal forlanges til Skiftetiden en med gode Skudsmaal forsynet Pige. Hos en Cavaleer bliver til Mikkelsdag en Plads vacant for en Tiener, som haver gode Attester, kan han frisere og barbere var det desbedre; Anviisningen gives fra Contoiret.